Document ID: 32008R1237

KOMMISSIONENS FORORDNING (EF) Nr. 1237/2008
af 11. december 2008
om ændring af forordning (EF) nr. 1043/2005 om gennemførelse af Rådets forordning (EF) nr. 3448/93 for så vidt angår eksportrestitutionsordningen for visse landbrugsprodukter, der udføres i form af varer, der ikke er omfattet af bilag I til traktaten, og kriterierne for fastsættelse af restitutionsbeløbet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 8, stk. 3, første afsnit, og
ud fra følgende betragtninger:
(1)
Når en vare er anvendt til fremstilling af en udført vare, skal der ved beregningen af restitutionsbeløbet for hvert af de til fremstillingen af den udførte vare anvendte basisprodukter, deraf forarbejdede produkter eller produkter, der er ligestillet med en af disse to kategorier, anvendes den restitutionssats, der gælder ved udførsel af den anvendte vare i uforarbejdet stand, jf. artikel 5, stk. 3, i Kommissionens forordning (EF) nr. 1043/2005 (2).
(2)
Hvis situationen i den internationale handel med ægalbumin henhørende under KN-kode 3502 11 90 og 3502 19 90 eller visse markeders særlige krav gør det nødvendigt, kan restitutionen for de pågældende varer differentieres efter bestemmelsessted, jf. artikel 19, stk. 1, i forordning (EF) nr. 1043/2005.
(3)
Artikel 5, stk. 3, sammenholdt med artikel 19, stk. 1, i forordning (EF) nr. 1043/2005 kan ukorrekt fortolkes således, at varer, der indeholder ægalbumin som ingrediens, og som udføres til tredjelande, særlig Sydkorea, Japan, Malaysia, Thailand, Taiwan og Filippinerne, kan være omfattet af den højere restitutionssats, der kun anvendes ved udførsel af ægalbumin i uforarbejdet stand til disse bestemmelsessteder.
(4)
Det er for klarheds skyld og for at beskytte Fællesskabets finansielle interesser derfor passende at præcisere, at kun udførsel af ægalbumin i uforarbejdet stand kan være omfattet af den højere restitutionssats, der er fastsat for disse bestemmelsessteder, jf. artikel 19, stk. 1, i forordning (EF) nr. 1043/2005.
(5)
Forordning (EF) nr. 1043/2005 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -
UDSTEDT FØLGENDE FORORDNING:
Artikel 1
Artikel 19, stk. 1, i forordning (EF) nr. 1043/2005 affattes således:
»1. Restitutionssatserne for caseiner henhørende under KN-kode 3501 10, caseinater henhørende under KN-kode 3501 90 90 eller ægalbumin henhørende under KN-kode 3502 11 90 og 3502 19 90, der udføres i uforarbejdet stand, kan differentieres efter bestemmelsessted, hvis dette er nødvendigt af hensyn til:
a)
situationen i den internationale handel med disse varer, eller
b)
visse markeders særlige krav.«
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. december 2008.

Labels: 3
6